CELEX: 32005D0685
Language: hu
Date: 2005-07-22 00:00:00
Title: 2005/685/EK: A Bizottság határozata (2005. július 22.) az 1450/2004/EK bizottsági rendelet értelmében a 2004. és 2006. referenciaévre összeállítandó statisztikákra vonatkozóan egyes tagállamok számára eltérések engedélyezéséről (az értesítés a C(2005) 2772. számú dokumentummal történt)   (EGT vonatkozású szöveg)

8.10.2005   
            
            
               HU
            
            
               Az Európai Unió Hivatalos Lapja
            
            
               L 264/1
            
         
      A BIZOTTSÁG HATÁROZATA
   
   (2005. július 22.)
   az 1450/2004/EK bizottsági rendelet értelmében a 2004. és 2006. referenciaévre összeállítandó statisztikákra vonatkozóan egyes tagállamok számára eltérések engedélyezéséről
   
      (az értesítés a C(2005) 2772. számú dokumentummal történt)
   
   (csak az olasz, francia, görög, máltai és német nyelvű szöveg hiteles)
   (EGT vonatkozású szöveg)
   (2005/685/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az innovációs statisztikák előállításáról és kidolgozásáról szóló 1608/2003/EK határozat végrehajtásáról szóló, 2004. augusztus 13-i 1450/2004/EK bizottsági rendeletre és különösen annak melléklete 8. szakaszára (1),
   mivel:
   
               (1)
            
            
               Az 1450/2004/EK bizottsági rendelet tartalmazza a közösségi statisztikák összeállításához használandó egységes követelményrendszer, fogalom-meghatározások és kategóriák hivatkozási alapját annak érdekében, hogy e követelményrendszer, fogalommeghatározások és kategóriák alapján a tagállamoktól jó minőségű statisztikai adatok érkezzenek.
            
         
               (2)
            
            
               Az 1450/2004/EK rendelet mellékletének 8. szakasza előírja, hogy amennyiben a nemzeti statisztikai rendszerek főbb módosításokat igényelnek, a Bizottság a 2004-es első referenciaévre összegyűjtendő statisztikát illetően eltéréseket engedélyezhet a tagállamoknak. További eltérések engedélyezhetők a NACE Rev. 1.1-nek megfelelő gazdasági tevékenységek lefedettsége és/vagy a 2006-os referenciaévre összegyűjtendő statisztikák nagyságkategóriák szerinti lebontását illetően.
            
         
               (3)
            
            
               Ilyen eltéréseket kérelmeztek Görögország, Franciaország, Olaszország, Málta és Ausztria hatóságai.
            
         
               (4)
            
            
               A Bizottsághoz (Eurostat) beérkezett információk szerint az érintett tagállamok kérelmeinek indítéka az, hogy statisztikai rendszerükben jelentős változtatások szükségesek.
            
         
               (5)
            
            
               A kérelmezett eltéréseket ezért engedélyezni kell,
            
         ELFOGADTA EZT A HATÁROZATOT:
   1. cikk
   Görögország, Franciaország, Olaszország, Málta és Ausztria részére az e határozat mellékletében ismertetett eltérések engedélyezésre kerülnek.
   2. cikk
   E határozat címzettje a Görög Köztársaság, a Francia Köztársaság, az Olasz Köztársaság, a Máltai Köztársaság és az Osztrák Köztársaság.
   
      Kelt Brüsszelben, 2005. július 22-én.
      
         
            a Bizottság részéről
         
         Joaquín ALMUNIA
         
         
            a Bizottság tagja
         
      
   
   
      (1)  HL L 267., 2004.8.14., 32. o.
   
   
      MELLÉKLET
      ENGEDÉLYEZETT ELTÉRÉSEK
      
                  Ország
               
               
                   
               
            
                  Görögország
               
               
                  A 2004. referenciaévre összeállítandó közösségi innovációs statisztikák esetében: az 1450/2004/EK rendelet mellékletének 6. szakaszában említett továbbítási időszak 18 hónap helyett 20 hónap.
               
            
                  Franciaország
               
               
                  A 2006. referenciaévre összeállítandó közösségi innovációs statisztikák esetében: minden eredmény esetében, kivéve a NACE Rev. 1.1 D. szakaszával és a 10–49 nagyságkategóriájú alkalmazottakkal kapcsolatosakat
               
            
                  Olaszország
               
               
                  A 2006. referenciaévre összeállítandó közösségi innovációs statisztikák esetében: az eredmények nem bontandók le gazdasági tevékenységek szerint a NACE Rev. 1.1. alapján, sem nagyságkategória szerint
               
            
                  Málta
               
               
                  A 2004. referenciaévre összeállítandó közösségi innovációs statisztikák esetében: nem kell eredményeket továbbítani.
                  A 2006. referenciaévre összeállítandó közösségi innovációs statisztikák esetében: az eredmények nem bontandók le gazdasági tevékenységek szerint a NACE Rev. 1.1. alapján, sem nagyságkategória szerint
               
            
                  Ausztria
               
               
                  A 2004. referenciaévre összeállítandó közösségi innovációs statisztikák esetében: a referenciaév 2004 helyett 2005